Ο αντιδήμαρχος προφανώς επιθυμεί να ελέγξει τον αριθμό ημερών άδειας τις οποίες έχουν λάβει οι εργαζόμενοι προκειμένου να ασκήσει διοικητικό έλεγχο και με την υπόθεση ότι έχει το νόμιμο δικαίωμα να ασκήσει τον έλεγχο αυτόν.
Ο κατάλογος με τον τρόπο τον οποίο ζητήθηκε έχει προσωπικά δεδομένα και στοιχεία τα οποία υπερβαίνουν την ανάγκη της πληροφόρησης του αντιδημάρχου καθότι, εάν κανένας εργαζόμενος δεν έχει υπερβεί τον νόμιμο αριθμό αδειών, τότε θα έχει στα χέρια του στοιχεία τα οποία υπερβαίνουν σε ποσότητα και πληροφορία τις ανάγκες του ελέγχου.
Για τον λόγο αυτό προτείνουμε την εξής διαδικασία:
Να δοθεί κατάλογος των αδειών ανά εργαζόμενο και τύπο αδείας (κανονική, αναρρωτική κλπ.), αλλά χωρίς τα ονόματα τους. Να χρησιμοποιηθεί λοιπόν μια απλή μέθοδος ψευδωνυμοποίησης, χρησιμοποιώντας είτε έναν αύξοντα αριθμό, είτε τον κωδικό του εργαζόμενου στην μισθοδοσία, ώστε να ταυτοποιηθεί σε περίπτωση ανάγκης περαιτέρω ελέγχου.